Voorsorgmaatreëls vir jou huis as jy met vakansie isJou Gesin | Solidariteit Wêreld
Tuis › Artikels › Voorsorgmaatreëls vir jou huis as jy met vakansie is
Voorsorgmaatreëls vir jou huis as jy met vakansie is
Woensdag, Desember 9th, 2015
Tydens skoolvakansies word daar meer huis-inbrake gerapporteer omdat die meeste mense met vakansie is. Wanneer jy nie die nodige voorsorgmaatreëls tref nie kan jou huis maklik ’n misdadiger se volgende teiken wees.
Dit is onnodig om ligte in die huis aan te los want jou elektrisiteitsrekening sal heelwat hoër wees as gewoonlik. Dit sal wys wees om eerder ’n lig te koop wat met ’n outomatiese skakelaar werk sodat wanneer jy nie by die huis is nie die lig outomaties aan- en afskakel sodra dit donker en ligter word.
Indien jou koerant of pos by die huis afgelewer word, kan jy reël dat aflewerings gestop word as jy weggaan. Jy kan ook met ’n vriend of vriendin reël om dit vir jou te verwyder as jy nie daar is nie. As jy nie die aflewerings stop nie sal kriminele dadelik weet jy is nie tuis nie.
Trek alle noodsaaklike elektriese toebehore by die muurprop uit. Volgens Independent Traveller is daar bewys dat al gebruik jy nie elektriese toerusting nie en dit is by die muurprop ingeskakel, kan dit wel elektrisiteit gebruik. Swaar donderweer kan jou elektriese toestelle beskadig en veroorsaak dat jy van dit moet vervang.
As jy vir ’n lang vakansie vertrek, moet dit nie op sosiale media aandui nie. Mense kan so jou elke beweging monitor en sal dan weet wanneer jy nie by die huis is nie. Moet nie vergeet om die spaarsleutels wat weggesteek is te verwyder nie; daar is mense wat wel daarna soek as hulle wil inbreek. Vra ook dat ʼn vriend of vriendin jou gras kan sny wanneer dit te lank is anders weet mense ook dat jy nie tuis is nie.
Maak doodseker dat jou sekuriteitsmaatskappy betroubaar is sodat jy hulle kan laat weet dat jy nie tuis gaan wees nie en dat hulle op die uitkyk moet wees vir enige iets wat verdag lyk. Skuif alle waardevolle items weg van venters af of van plekke waar dit van buite die huis gesien kan word sodat iemand wat inkyk nie in die versoeking geplaas word om in te breek nie.
Costello, C. Independent Traveller. Keep Your Home Safe on Vacation: 9 Essential Tips.
Raub, E. 2015. 10 Ways to Protect Your Home While You’re Away/On Vacation.